tomron87/hebrew-wikipedia-sentences-corpus huggingface dataset:
שוגי אפנדי היה אז סטודנט בן 24. כאשר נודע לו על צוואתו של סבו המותירה אותו כיורש המנהיגות של הדת הבהאאית, לא היה מוכן לאחריות הכבדה שנפלה על כתפיו, הן בהנהגת המאמינים והן בהדיפת ההתנגדות של קרובי משפחתו של בהאא' אללה.
מאבקה נשא פרי, ורוב העולם הבהאי עשה כדבריה.
גם לאחר ששוגי אפנדי חזר משווייץ, בהיה ח'אנום המשיכה לפעול לצידו ושמרה על קשרים עם קהילות המאמינים.
היא המשיכה להדגיש בפני המאמינים את חשיבות האחדות של הקהילה.
בכל פעם ששוגי אפנדי נסע, בהיה ח'אנום נשארה להנהיג את הקהילה.
בהיה ח'אנום הלכה לעולמה בשנת 1932, בגיל 86.
כבר כשהייתה בת 6, הוגלתה יחד עם משפחתה מאיראן בשל פעילותו הדתית של אביה.
עם מותה של אמה בשנת 1886, בהיה ח'אנום ירשה את עול בית אביה ואת הטיפול במבקרים ועולי הרגל התכופים שהגיע אליו.
את התרומה הגדולה ביותר של בהיה ח'אנום לדת הבהאית אפשר לייחס לשנותיה המאוחרות יותר, בהן השלימה את תפקידו של אחיה ולאחר מכן טיפחה את שוגי אפנדי ותמכה בו.
כך, לאחר מותו של בהאא' אללה בשנת 1892, בהיה ח'אנום הגנה על מעמדו של אחיה עבד אל-בההא' כיורשו של אביהם מפני בני משפחה אחרים שניסו לתפוס את מקומו.
בנוסף לכך, במהלך שנות מסעו בעולם של אחיה, בשנים 1911–1913, היא נעשתה אחראית על עניינים שבהם לא היה יכול לטפל בשל המסע.
כאשר עבד אל-בהאא' מת בשנת 1921, היא סייעה לקבלת נכדו של אחיה, שוגי אפנדי, כיורש.
היא נעשתה התומכת הכי חשובה שלו, ובמהלך היעדרויותיו אף שימשה כמנהיגה למאמיני הדת הבהאית.
היא הייתה נוהגת לפגוש משלחות עולי רגל שהגיעו לחיפה, וכמו כן נהגה לקיים עימם תכתובות ענפות.
בנוסף לכך, בהיה ח'אנום הייתה אחראית על שמירתם של שרידים וכתבי ארכיב חשובים.
לאחר מותה, הוכרה כמי שחייה חיי קדושים ושרידיה הוחשבו כמקודשים.
שוגי אפנדי הכריז על תשעת החודשים לאחר מותה כתקופת אבל רשמית של הקהילה הבהאית כולה.
כמו כן, הוא הקים לכבודה מצבה, וקברה עומד בלב המרכז הבהאי העולמי ומהווה מוקד עלייה לרגל.
בהוטן משתתפת במשחקים האולימפיים לנוער מאז היווסדם באולימפיאדת הנוער סינגפור (2010).
עד כה, אף ספורטאי נוער בהוטני לא זכה במדליה אולימפית לנוער.
ההשתתפות של ספורטאי הנוער הבהוטנים היא בעיקר סמלית.
המשלחת הראשונה של בהוטן למשחקים האולימפיים לנוער הייתה לאולימפיאדת הנוער סינגפור וכללה ספורטאית יחידה שהתחרתה בטאקוונדו והפסידה בקרב בו השתתפה.
המשלחת לאולימפיאדת הנוער נאנג'ינג הייתה המשלחת הגדולה ביותר ומנתה שני ספורטאים שהתחרו בענפים אתלטיקה וקליעה.
בדומה לאולימפיאדת הנוער סינגפור, ספורטאי המשלחת לא הגיעו להישגים משמעותיים וסיימו במקומות האחרונים בתחרויות.
בהיג' מנסור הוא איש ציבור דרוזי-ישראלי.
כיהן כראש המועצה המקומית עספיא.
אביו קנג' היה ראש המועצה בשנים 1989–1998. לאחר קריירה צבאית ארוכה (סגן מפקד חטיבה) החל מנסור בקריירה דיפלומטית ויהיה לשגריר.
מנסור כיהן בתפקידים שונים בשירות הציבורי במשרדי ממשלה שונים.
בין היתר כיהן כשגריר במדינות שונות, חבר המשלחת הישראלית באומות המאוחדות והיה ראש המחלקה הבין-דתית במשרד החוץ.
הוביל מטעם משרד החוץ ומשרד הפנים משלחות שונות, בין היתר משלחת דתית ישראלית מכל העדות שנפגשה עם האפיפיור בשנת 2010.
בשנים 2001–2005 כיהן כשגריר ישראל באנגולה.
בשנים 2013–2015 כיהן כשגריר ישראל ברפובליקה הדומיניקנית.
מנסור גם כיהן כחבר ועד באוניברסיטת חיפה.
לפני שנבחר לכהן כראש מועצת עספיא הצהיר מנסור על כוונותיו לטפל בתשתיות היישוב (מערכת הביוב, מים, חשמל ניקוז ועוד), להעלות את רמת הביטחון האישי של תושבי המועצה, ולטפל בסוגיות שונות הקשורות לנוער, חינוך ביישוב, תוכנית המתאר היישובית, הקרקעות ועוד.
מנסור נעצר במאי 2023 בחשד לעבירות לקיחת שוחד, מרמה והפרת אימונים ועבירות נוספות.
בבחירות ב-2024 התמודד לכהונה נוספת מול שלושה מועמדים ח'יר כיוף, ראיד מנסור ומוניב סאבא והפסיד למוניב סאבא לאחר שקיבל 39.51% לעומת 41.51% לסאבא.
"בהיאחזות הנחל בסיני" הוא שיר עברי משנת 1969 שכתבה והלחינה נעמי שמר וביצעה להקת הנח"ל.
השיר נכתב על ידי נעמי שמר בהשראת ביקור שלה בהיאחזות נח"ל.
מולי שפירא בתוכניתו "בילוי נעים" בגלי צה"ל סיפר שהזמינו את נעמי שמר לתוכנית ברדיו, שתיערך בהיאחזות הנח"ל בסיני.
ההיאחזות קמה במקום בו פעל בעבר שדה תעופה מצרי והיו נטועים בו עצי קזוארינה.
זאב פלג, קצין החינוך של פיקוד דרום, הזמין את שמר לסיור בשתי היאחזויות נח"ל נוספות שהיו בסיני.
שמר כל-כך התרשמה והתרגשה מהסיור, שמיד אחר-כך התיישבה וכתבה את השיר.
השיר מתרפק בנוסטלגיה על ארץ ישראל הישנה.
הוא מתאר את האווירה בהיאחזות נח"ל בחצי האי סיני, כשנתיים אחרי שנכבש במלחמת ששת הימים.
נעמי שמר הביעה התפעלות מן המראות הפשוטים לכאורה כמו "חיילת יחפה שצמתה מוטלת על כתפה", "ספרי שירה על מדפים".
שילוב של אווירה צבאית נוקשה לכאורה, תמימות נערית ואופי חקלאי וחלוצי ונוף בראשיתי.
השיר נכלל בשנת 1969 בתוכניתה ה-22 של להקת הנח"ל שנקראה "שא לשלום".
על גבי עטיפת תקליט התוכנית, שונה שמה לשם השיר.
מירי אלוני הייתה הסולנית בשיר.
הווידאו קליפ לשיר צולם בהיאחזות נח"ל סיני, שלימים אוזרח והיה ליישוב נאות סיני, ופונה ב-1982 כחלק מהסכם השלום בין ישראל למצרים.
בסרטון, בבימויו של שמואל אימברמן, גילמו חברי ההיאחזות את עצמם, כאשר מירי אלוני, הסולנית, נכנסת להיאחזות נח"ל סיני כאורחת (המשוררת), צופה בהם מהצד ולבסוף משתלבת ביניהם.
במשאל שערכו אתר ynet וגלי צה"ל בשנת 2011 לבחירת השיר של להקת הנח"ל האהוב ביותר, דורג השיר במקום הרביעי (אחרי "הרעות", "שיר לשלום" ו"שלווה").
הזמרת חן רותם הוציאה בשנת 2010 ביצוע משלה לשיר.
"בהופעה אחרונה במועדון ברבי 1999" הוא אלבום הופעה של הזמר מאיר אריאל.
האלבום יצא בשנת 2002, לאחר מותו של אריאל, מתוך הקלטות של שתי הופעות של אריאל שנערכו במועדון הבארבי בתל אביב ביוני 1999, כחודש לפני מותו.
באוגוסט 1998 התבטא אריאל בחריפות נגד הקהילה הגאה.
בעקבות ההתבטאות החל גל מחאה נגדו על ידי הקהילה הגאה.
הפגנות התקיימו מחוץ להופעותיו ובשיאם ירקו מספר מפגינים על אריאל ושפכו עליו מים לאחר שיצא מהופעה במועדון "לוגוס" בתל אביב.
יום למחרת התקרית, ב-24 בספטמבר 1998, הודיע אריאל על פרישה מהופעות.
בעקבות הסערה עזבה משפחת אריאל את תל אביב ועברה להתגורר בפרדס חנה.
לאחר מספר שבועות התנצל אריאל על דבריו.
למרות הודעתו על פרישה מהופעות, בתחילת 1999 חזר אריאל להופיע ובפברואר החל לחפש הרכב נגנים.
דרך שחר בנו, נוצר קשר בין אריאל לגיטריסט דוד לוי ("גיגה"), וגיגה הביא את עמוס פרידמן (בס) וערן פורת (תופים), איתם ניגן בהרכב, ואת דורון קוחלי (קלידים, האמונד).
חברי ההרכב היו בשנות ה-20 וה-30 לחייהם, בעוד אריאל היה בן 57.
ההופעה הראשונה של ההרכב נקבעה ל-16 ביוני 1999 במועדון בארבי בתל אביב.
להופעה קדמה חזרה אחת שהתקיימה באותו בוקר, כך שההופעה הייתה מעיין ג'אם.
הופעה שנייה התקיימה ב-22 ביוני, וגם לה קדמה חזרה אחת.
בהופעות ביצע ההרכב את שיריו של אריאל בעיבודים חדשים, וכן כמה שירים חדשים שטרם יצאו לאור.
שתי ההופעות הוקלטו על קלטות DAT.
הופעתו האחרונה של אריאל התקיימה ב-9 ביולי בפסטיבל ערד, ובה הופיע לבדו.
הופעה שלישית עם ההרכב החדש נקבעה ל-13 ביולי, אולם באותם ימים כבר היה מאיר אריאל חולה בקדחת הבהרות (אף כי לא אובחן בשלב זה), וההופעה נדחתה.
כשנה לאחר מותו של אריאל קיבל לידיו העיתונאי יונתן גת את הקלטות המופע.
גת החליט להפוך את ההקלטות לאלבום ובמשך כשנה ערך ושיפר את איכות ההקלטות.
האלבום נקרא "מאיר אריאל בהופעה אחרונה" אף שהופעתו האחרונה של אריאל התקיימה, כאמור, בערד בתחילת יולי.
האלבום כולל כמה משיריו המוכרים של אריאל וכן שלושה שירים חדשים: "עכשיו להתאהב", רודף צדק רודף שלום", ו"איתן איתן".
כמו כן נכללים באלבום שני שירים שכתב אריאל והתפרסמו בביצוע זמרים אחרים: "הולך בטל" ו"שלל שרב", וגרסת כיסוי לשיר "Knockin' on Heaven's Door" של בוב דילן, אותו תרגם לעברית כ-"טוק טוק טוק על דלתי מרום".
בהיגה אל-מהדי הייתה שחקנית יהודייה-מצרייה שהתפרסמה בשנות ה-30 של המאה ה-20. ידועה גם בשל היותה חלק מהצמד הקומי שגילמה יחד עם עלי אל-קסאר.
נולדה למשפחה חרדית באלכסנדריה שראו באומנות חטא.
אביה היה מעשירי מצרים ובהיותה בת שש עשרה החליטה משפחתה לעבור מאלכסנדריה להתגורר ברובע היהודי בשכונת גמליה בקהיר, שם החל אביה לסחור בזהב והפך למנהיג הקהילה ומשפחתה הפכה לאחת המשפחות היהודיות החשובות במצרים.
בניגוד לרקע ממנו באה, הנרייט אהבה מילדותה קולנוע ותיאטרון וניסתה למצוא לשם את דרכה בסתר, מה גם שבחברה הכללית היה קשה לנשים בכלל להיכנס לעולם זה בגלל שמרנות החברה ותפקידי נשים מולאו בעיקר בידי גברים.
עד שראתה יום אחד מודעה על להקת תיאטרון חדשה של פאטימה רושדי שם נבחנה והתקבלה, למורת רוחם של בני משפחתה שניסו למנוע זאת ממה, מהם נאלצה לברוח.
היא בחרה לעצמה את השם האומנותי בהיגה אלמהדי, ע"ש בת עירה מאלכסנדריה בהיגה חאפז שהייתה האישה הראשונה שהלחינה פסקולים לסרטים.
במהלך להקת התיאטרון נישאה ליהודי מיליונר בשם אלי דרי, המבוגר ממנה ב-50 שנה ולאחר שלוש שנים התאלמנה ממנו כשהוא מותיר אותה מיליונרית צעירה.
המפיק היהודי טוגו מזרחי, ראה אותה באחת ההופעות על הבמה בלהקתה של פאטימה רושדי, ומשכה את תשומת לבו כישרונה, והוא החליט לתת לה את ההזדמנות הקולנועיות הראשונה ב-1935 בסרט "שלום המתורגמן".
חיי המסך שלה נמשכו רק חמש שנים (הסרט האחרון בו שיחקה היה "אלף לילה ולילה" (1941), אך נותרה זכורה בלבבות בשל גילומה של האישה המכוערת, האימה לבעלה ולבנותיה, והיותה אחת הבודדות שהעזו לחשוף את הכיעור הפיזי שלה בצורה גלויה כל כך על המסך.
תחנה חשובה במסעה הקולנועי היה כששיתפה פעולה עם הקומיקאי עלי אל-קסאר בסדרת סרטים כצמד קומיקאי מבריק, שאף גרם לרבים להאמין שהם זוג נשוי במציאות: "משמר הז'נדרמריה", "תלווה לי 3 פאונד", "אלף לילה ולילה", "עותמאן ועלי", "השעה 7" ו"הטלגרף".
היא תמיד הופיעה שם עם אל-קסאר בתפקיד האישה שאוהבת מאוד את בעלה, ומנסה בכל כוחה לשים קץ לסכסוך המתרחש בין אמה לבעלה.
עזבה את עולם הקולנוע ב-1940 והיגרה לחלוטין ממצרים אחרי מלחמת העצמאות ב-1948. על פי חלק מהמקורות עזבה לארצות הברית, שם הפכה לפעילה ציונית, חזרה לשמה המקורי, נישאה ליהודי וילדה בת.
בהמשך עלתה לשיראל והשתקעה בה ובשנות ה-70 איבדה את שפיותה כך שב-1976 הרגה את בעלה, בתה ואמה (דבר שהתפרסם בעיתנות הישראלית), ואשופזה בבית חולים פסיכיאטרי עד ששלוש שנים לאחר מכן מתה שם.
1939: הלוו לי שלושה פאונד
בהיירון סינג שקהוואט (בהינדי: भैरोंसिंह शेखावत; 23 באוקטובר 1925 – 15 במאי 2010) היה פוליטיקאי הודי שכיהן כסגן נשיא הודו ה-11 וראש השרים של ראג'סטאן.
בהיירון סינג שקהוואט נולד ב-23 באוקטובר 1925 בכפר ק'צאריוואי בהודו הבריטית (היום בראג'סטן, הודו).
הוא נאלץ להפסיק את לימודיו על מנת לפרנס את משפחתו לאחר מות אביו, ועבד כחקלאי וכשוטר.
ב-1950 הצטרף שקהוואט לבהרטיה ג'אנה סנג , ובבחירות ל ב-1952 נבחר מטעמה לאספה, כשהוא מתפטר מתפקידו במשטרה.
במהלך מצב החירום בהודו מיוני 1975 עד מרץ 1977, נאסר שקהוואט, לצד מרבית מנהיגי האופוזיציה.
בבחירות לאספה המחוקקת של ראג'סטן ב-1977 חזר שקהוואט ונבחר לאספה הפעם מטעם מפלגת ג'נטה, שאליה הצטרפה בהרטיה ג'אנה סנג לצד שאר מפלגות האופוזיציה.
המפלגה נצחה בבחירות, ושקהוואט מונה לראש השרים של ראג'סטן, תפקיד בו החזיק עד ל-15 בפברואר 1980, אז פוזרה ממשלתו על ידי נשיא הודו, בעקבות ניצחון הקונגרס הלאומי ההודי בבחירות הכלליות.
בבחירות לאספה הפסידה מפלגתו, ומיולי 1980 עד דצמבר 1989 כיהן שקהוואט כיו"ר האופוזיציה באספה.
בתקופה זו הצטרף למפלגת העם ההודית, שהוקמה ב-1980.
בבחירות לאספה המחוקקת של ראג'סטן בנובמבר 1998 הפסיד שקהאווט, שהיה למנהיג האופוזיציה באספה.
באוגוסט 2002 נבחר שקהוואט לסגן נשיא הודו, והיה לסגן נשיא הראשון מטעם מפלגת העם ההודית.
שקהוואט התמודד על משרת נשיא הודו מול פרטיבה פטיל ביולי 2007 והובס.
בעקבות תבוסתו התפטר מכהונתו כסגן נשיא הודו, כחודש קודם סיום כהונתו.
שקהוואט נפטר ב-15 במאי 2015, וגוויתו נשרפה.
שקהוואט היה נשוי לסוראג' קאנהור, והייתה להם בת יחידה.
מפלגת בהוג'אן סמג' (בהינדי: बहुजन समाज पार्टी, באנגלית: Bahujan Samaj Party או BSP; מילולית: מפלגת הרוב הקהילתי) היא מפלגה פוליטית הודית.
בהוג'אן סמג' הוקמה על ידי קנשי ראם , פנג'אבי מקאסטה נמוכה.
קנשי ראם היה חבר בשלהי שנות השישים ב, אך עזב אותה עקב ריבוי הפלגים והפיצולים לצד הסכמיה עם הקונגרס הלאומי ההודי, שאותו תיעב.
בהמשך הוקמה המפלגה הפוליטית "דלית שושיט סמג' סנגרמה סמיתי".
בהוג'אן סמג' הוקמה בידי קנשי ב-14 באפריל 1984, תאריך שנבחר עקב היותו יום הולדתו של בהימראו ראמג'י אמבדקר.
המפלגה השתתפה במספר בחירות ביניים בעלות חשיפה תקשורתית גבוהה.
ב-1985 קומארי מאיאוואטי הייתה הנציג הראשון שנבחר מטעם המפלגה, כשהתמודדה על מושב במחוז בחירה באוטר פרדש.
ב-1987 התמודדה בשנית בבחירות ביניים, אך הגיעה למקום שני.
קנשי ראם התמודד כמועמד שלישי בבחירות ביניים באללהבד שנגרמו לאחר פרישת ו.
סינג מהקונגרס הלאומי ההודי ב-1987.
הצלחתה הפוליטית הבולטת הראשונה הייתה ב-1993, כשמאיאוואטי, מנהיגת המפלגה באספה המחוקקת של אוטר פרדש, הקימה קואליציה ביחד עם מפלגת סמג'וואדי.
ביולי 1995 פרשה מיוואטי מהקואליציה והקימה קואליציה חדשה בתמיכת מפלגת העם ההודית, כשהיא מכהנת כראש השרים.
הממשלה נפלה לאחר פרישת מפלגת העם מהקואליציה באוקטובר.
בבחירות לאספה המחוקקת של אוטר פרדש ב-1996 הקימה המפלגה קואליציה עם הקונגרס הלאומי ההודי, ומאיאוואטי כיהנה כראש השרים ממרץ עד ספטמבר 1997. ב-2002 הקימה מיוואטי ממשלה חדשה בתמיכת מלגת העם ההודית, שכיהנה כשנה וחצי.
בבחירות לאספה המחוקקת של אוטר פרדש ב-2007 זכתה המפלגה לניצחון מוחלט, כשהיא זוכה ב-206 מתוך 403 מושבי האספה.
בבחירות הללו, הראשונות לאחר מות קנשי ראם, התמודדו מטעם המפלגה מועמדים מקאסטות נמוכות לצד מועמדים מקאסטות גבוהות ומוסלמים.
ממשלת המפלגה זכתה לביקורת והואשמה בשחיתות, ובבחירות ב-2012 ירד כוחה ל-80 מושבים.
בבחירות נרשמה גם ירידה של 24% בתמיכת בני הדלית, מוקד כוחה המסורתי, לעומת עלייה קלה בתמיכה בה בקרב הקאסטות הגבוהות ומוסלמים.
ב-2009 תמכו חברי המפלגה בלוק סבהה מבחוץ בממשלתו השנייה של מאנמוהאן סינג, אך נמנעו מלהצטרף לקואליציה.
בבחירות ללוק סבהה ב-2014, קיבלה המפלגה כ-4 אחוז מקולות המצביעים, אך אף מועמד של המפלגה לא זכה במושב.
בבחירות ב-2019 נבחרו עשרה מועמדים מטעמה.
בבחירות לאספה המחוקקת של אוטר פרדש ירד כוחה ב-2017 ל-19 מושבים, וב-2022 למושב אחד בלבד.
בדצמבר 2023 הודיעה מאיאוואטי על התפטרותה מנשיאות המפלגה ומינוי אחיינה, אקש אנדד, לנשיא המפלגה.
אנדד היה הדמות העיקרית בקמפיין של המפלגה בבחירות ללוק סבהה ב־2024, אך ב־7 במאי 2024, במהלך הבחירות, הודיעה מאיאוואטי על הדחתו.
בהוג'אן סמג' רואה את עצמה כמייצגתם של הרוב (כמשמעות שמם), בהתייחס לקאסטות הנמוכות, השבטים והמיעוטים הדתיים - המוסלמים, הנוצרים והסיקים.
לדעותיו של בהימראו ראמג'י אמבדקר הייתה השפעה גדולה על המפלגה.
מועמדים מטעם המפלגה התמודדו באוטרקהנד, טלנגאנה, ראג'סטאן, פנג'אב, מהאראשטרה, מאדהיה פרדש, קרלה, קרנאטקה, ג'הרקאנד, ג'אמו וקשמיר, דלהי, הימאצ'ל פרדש, הריאנה, צ'האטיסגאר וביהר ונבחרו לחלקם, אך המפלגה מעולם לא הגיעה להישגים משמעותיים מחוץ לאוטר פרדש.
בהטורה (בהינדי: भटूरा; באנגלית: Bhatura) הוא לחם הודי המטוגן בשמן עמוק, עשוי מקמח מאידה מלא ונפוץ במדינות תת-היבשת ההודית.
הלחם נחשב למאכל רחוב ובדרך כלל אוכלים אותו כארוחת בוקר או חטיף ונהוג להגיש אותו לצד יוגורט, מלפפון חמוץ, קארי חומוס, פורי בהאג'י או מנות מתוקות.
לחם הבהטורה דומה במרקמו ללחם הפורי המטוגן אך הוא עשוי ממחמצת וגדול ממנו פי שלשה.
למאכל גרסאות שונות ומלבד הגרסה הבסיסית, קיימת גם גרסה במילוי תפוח אדמה או גבינת פניר וגרסה לא מטוגנת הנקראת קולצ'ה.
בהובאלי: ההתחלה (בטלוגו: బాహుబలి:ద బిగినింగ్ באנגלית: Baahubali: The Beginning) הוא סרט פנטזיה אפית הודי משנת 2015 בבימויו של ס.
רג'אמולי ובהפקת ארקה מדיה וורקס.
הסרט נעשה כחלק מתעשיית הקולנוע בשפת טלוגו בהודו, אך משולבים בו גם חלקים בטמילית.
זהו הסרט הראשון בדו-סרט האפוס "בהובאלי" תקציב הסרט היה 28 מיליון דולר מה שהפך אותו לסרט ההודי היקר ביותר עד לאותה עת.
הסרט זכה להצלחה מסחרית עצומה ולשבחים רבים בזכות העלילה הסוחפת, האפקטים הוויזואליים המרשימים והביצועים של השחקנים.
הסרט היה לסרט ההודי הראשון שהיה מועמד לפרס סאטורן האמריקאי קיבל חמש מועמדויות בטקס.
העלילה עוקבת אחרי סיפורו של שיוודו (פרבאס), צעיר המתגורר בכפר קטן ומגלה בהדרגה את עברו המלכותי ואת קשרו לממלכת מהישמאטי.
במהלך הסרט, שיוודו מגלה שהוא למעשה מהנדרה בהובאלי, יורש העצר החוקי של הממלכה, אשר ננטש כילד בשל בגידה במשפחתו.
שיוודו נלחם כדי להציל את ממלכתו ולחשוף את האמת מאחורי בגידת דודו, בהאללאלאדה (ראנה דגובאטי), שניסה להשמיד את משפחתו.
פרבאס בתפקיד שיוודו / מהנדרה בהובאלי - הדמות הראשית, נער שגודל בכפר קטן ומגלה בהדרגה את מוצאו המלכותי.
ראנה דגובאטי בתפקיד בהאללאלאדה - האנטגוניסט המרכזי, דודו של שיוודו שמנסה להשתלט על הממלכה.
אנושקה שטי בתפקיד דווסנה - נסיכה שנלכדת ונאסרת על ידי בהאללאלאדה, ומפתחת קשר עמוק עם שיוודו.
תמאנה בתפקיד אוונטיקה - לוחמת אמיצה שמנסה להציל את דווסנה ונכנסת למערכת יחסים עם שיוודו.
רמיה קרישנן בתפקיד שיבאגאמי - אמם של בהאללאלאדה ומהנדרה בהובאלי, דמות מרכזית עם קשרים עמוקים בעלילת הסרט.
סאטיארג' בתפקיד קטפא - נאמן משפחתי של שיבאגאמי ומהנדרה בהובאלי, שמלווה את הגיבור במסע שלו.
"בהובאלי: ההתחלה" נחשב לאחד מהסרטים ההודים המרשימים ביותר שנעשו מבחינה ויזואלית, עם שימוש נרחב באפקטים מיוחדים כדי ליצור קרבות אפיים ונופים מרהיבים.
הפקת הסרט הייתה אחת המורכבות ביותר בתולדות הקולנוע ההודי, והסרט זכה לשבחים על האפקטים החזותיים שלו, שתוכננו ובוצעו ברמה בינלאומית.
הסרט זכה להצלחה מסחרית עצומה בהודו ומחוצה לה, והפך לאחד הסרטים הרווחיים ביותר בתולדות הקולנוע ההודי.
הוא זכה לשבחים על הבימוי, המשחק, והסיפור האפי.
הסרט קיבל ציון של 91% באתר Rotten Tomatoes, וזכה בפרסים רבים, כולל פרס הסרט הלאומי ההודי לסרט הטוב ביותר.
סייד בהדד אספהבוד מירחוסיין זאדה סראבי Seyed Behdad Esfahbod MirHosseinZadeh Sarabi (פרסית سید بهداد اسفهبد میر حسین زاده سرابی ; נולד ב-27 בספטמבר 1982) הוא מהנדס תוכנה איראני-קנדי, מפתח תוכנה חופשית ומפיק.
הוא ידוע בעיקר בזכות יצירת HarfBuzz, ספריית תוכנה חופשית לעיצוב טקסט.
אספהבוד הוא בעל תואר שני במנהל עסקים מבית הספר לניהול רוטמן באוניברסיטת טורונטו, ותואר שני במדעי המחשב מאוניברסיטת טורונטו, ותואר ראשון במדעים מאוניברסיטת שריף בהנדסת מחשבים (תוכנה).
במהלך לימודיו בבית הספר התיכון זכה אספהבוד במדליית כסף באולימפיאדה הבינלאומית באינפורמטיקה 1999 ולאחר מכן בזהב בשנת 2000.
בשנת 2010 עבר לגוגל, שם עבד כמהנדס תוכנה בכיר, ובין פברואר 2019 ועד 1 ביולי 2020 היה מהנדס תוכנה בפייסבוק.
בשנים האחרונות החל להפיק סרטים דוקומנטריים עטורי פרסים.
אספהבוד היה בין המייסדים של Sharif FarsiWeb Inc.
אשר ביצעה פרויקטים בינלאומיים וסטנדרטיזציה הקשורים לקוד פתוח ולשפה הפרסית.
אספהבוד הוא מומחה להנדסת גופנים ובינאום, דובר תדיר בסדנאות וכנסים.
הוא תרם לפרויקטים רבים בקוד פתוח.
בין הפרויקטים שהוא הוביל הם ספריות Cairo, fontconfig, HarfBuzz ו־Pango, אשר מהוות חלקים סטנדרטיים מסביבת שולחן העבודה של GNOME, דפדפן האינטרנט Google Chrome וחבילת התוכניות LibreOffice.
הוא זכה בפרס קוד פתוח של O'Reilly בשנת 2013 על עבודתו ב-HarfBuzz.
אספהבוד נעצר על ידי אגף המודיעין של משמרות המהפכה האסלאמיות במהלך ביקור ב-2020 בטהראן.
לאחר מכן הועבר לכלא אווין, שם הופעל עליו לחץ פסיכולוגי והוא נחקר בבידוד למשך 7 ימים.
כל נתוניו האישיים הורדו מכל המכשירים שלו.
כוחות הביטחון האיראניים הרשו לו ללכת בהתבסס על הבטחתו לרגל אחרי חבריו ברגע שיחזור לארצות הברית.
"בהופעה חיה" הוא אלבום ההופעה היחידי של להקת הרוק הישראלית החברים של נטאשה, אשר יצא לאור באוגוסט 1996. האלבום הוקלט בחודש מרץ, בהופעה בבית גבריאל במסגרת סיבוב ההופעות האחרון שקיימה לפני פירוקה הרשמי.
ביוני 2005 הוציאה לאור חברת התקליטים התו השמיני את האלבום בהדפסה מחודשת.
השיר "שני סיפורי אהבה קטנים" מצוין על גבי עטיפת האלבום תחת השם "שני סיפורי אהבה", בעוד שבחוברת המצורפת מצוין שמו המקורי של השיר.
טעות נוספת נמצאת בשיר "אם כבר לבד...", אשר צוין על גבי עטיפת האלבום וחוברתו ללא שלוש הנקודות.
ארקדי דוכין - זמרה, פסנתר, גיטרה
מיכה שטרית - זמרה, גיטרה
מיקי הררי - גיטרה, בנג'ו
ז'אן פול זימבריס - תופים
בהמות הוא שמו של יצור מיתולוגי בתנ"ך.
יש המזהים אותו עם ה"" שמופיע בתורה, ויש המזהים אותו כבריה בפני עצמו.
בתנ"ך עצמו מתואר בהמות כאוכל עשב גדול וחזק, אשר שוכב בסתר בין צמחי הביצה.
אך התיאור התנ"כי אינו מספיק כדי לאפשר את זיהויו, ובמהלך השנים ניתנו פרשנויות רבות, לפיהן הבהמות הוא היפופוטם (ובעקבות כך נקבע השם "בהמות" כשם עברי להיפופוטם), פיל, קרוקודיל ואפילו דינוזאור.
בסמיכות לבהמות מוזכר "לויתן", שגם זהותו אינה ברורה.
במדרש מסופר אודות קרב אדיר שעתיד להתחולל בין שור הבר (הנקרא במדרש "בהמות"), לבין הלוויתן הענק.
מדובר בשור ולוויתן עצומי ממדים העתידים להתגלות לעתיד לבוא בלבד.
בקרב זה ישחט הלוויתן את השור באמצעות סנפירו ואילו שור הבר ינגח בלוויתן וישחטו באמצעות קרניו.
מבשר השור והלוויתן יעשה הקב"ה סעודה לצדיקים לעתיד לבוא.
בתוספתא על מסכת כלאים פ"א מונים חמישה דברים שנאמרו על שור הבר, המזהים אותו כ"בהמה":
חל עליו האיסור של "אותו ואת בנו"
הוא כשר להקרבה על המזבח
מותר לקנותו בכסף מעשר לזבחי שלמים (אבל לא לבשר תאווה)
מסקנת התוספתא על שור הבר היא
לשיטת רבי יוסי, שור הבר הוא ה"תאו" האמור בתורה, ולפיכך הוא מונה את היפוכם של חמשת הדברים המובאים לעיל ומגדיר אותו כ"חיה" ולא כ"בהמה".
חכמים חולקים ומבהירים כי לשיטתם תאו - בריה לעצמו, ושור הבר - בריה לעצמו.
(ולכן הוא אסור באיסור כלאים גם עם שור רגיל)
בתלמוד גורסים כי בעולם הבא האל יאכיל את צדיקי עם ישראל בבשרו של בהמות.
על כך שאלו חז"ל: הדג כידוע, אינו זקוק לשחיטה.
אבל השור לעומת זאת צריך שחיטה כשרה ובפרט אם הוא עתיד לשמש למאכל לצדיקים לעתיד לבא.
ואם כן – כיצד יאכלו הצדיקים משור שנשחט על ידי לוויתן באמצעות סנפירו?
הרי מלבד העובדה שאין כאן "שוחט" במובן הרגיל של המילה, הרי גם הסכין בה שוחטים חייב להיות ישר, חד וחלק.
והרי זנבו של הלוויתן אינו ישר?
על כך עונים חכמים כי לעתיד לבא "תורה חדשה מאתי תצא".
בספר חנוך א' הלוויתן, בדומה לתיאמת, שוהה מתחת לפני הקרקע בשכבת מי תהום, ואילו בהמות מוצג כייצור זכרי המסתתר מזרחית לעדן במדבריות במקום ושמו דונדין:
בחזון עזרא בהמות ולויתן נבראו ביום החמישי לבריאה ומאוחר יותר נפרדו כל אחד למקומו, ובחזון ברוך א' עונה אלוהים לברוך ומתאר לו את העתיד להתרחש באחרית הימים.
בהמות יתגלה ובשרו ובשר הלוויתן יחולקו כשלל לראויים ביותר.
חזון ברוך א' פרק כט 4: "ובהמות יגלה ממקומו ולויתן יעלה מן הים הם שני התנינים הגדולים אשר בראתי ביום החמישי לבריאה ואשמרם עד הזמן ההוא ואז יהיו מאכל לכל אשר יישארו".
בחזון יוחנן פרק 13 ניכרת השפעת מוטיבים תנכיים הקשורים באגדת בהמות ולוויתן.
מפלצת אחת תצא מן הים (פרק 13 פסוק 1): "ואהי עמד על-חול הים וארא חיה עלה מן-הים", ומפלצת אחרת (בהמות) מן היבשה (פרק 13 פסוק 11): "וארא חיה אחרת עלה מן-האדמה ולה שתי קרנים כקרני השה ומדברת כתנין".
המחקר סבור כי בדמות ניכרים הדים לאגדות מיתיות מהמזרח הקדמון, מספר פרשנים נטו להתייחס לבהמות כיצור מיתולוגי, בעוד שאחרים ביכרו לייחס ליצור תכונות של חיה מן הטבע המוכר לאדם.
ההתייחסויות המודרניות לבהמות מתחלקות לשלוש קטגוריות:
בהמות כחיה, מן הטבע המוכר לאדם
החל מהמאה השבע עשרה החלו חוקרי תנך ותאולוגיה להגדיר את החיה המסתורית כהיפופוטם.
הנחה זו הוצעה לראשונה על ידי סמואל בושאר והתקבלה על ידי חוקרים בני התקופה.
קיל (1978) מצא ראייה מתחום האיקונוגרפיה המצרית המתארת את מלך מצרים כהתגלמות האל הורוס המכניע את יריבו האל סת הנראה בדמות היפופוטם אדום.
מאוחר יותר החלו לצוץ השערות אחרות לגבי מהות החיה, בושאר עצמו דחה את ההצעה לזיהוי בהמות כפיל.
דריוור (1956) טען שבהמות הוא קרוקודיל, חיזוק לרעיון זה נמצא בתרגום האנגלי החדש לתנך איוב פרק 40.
קוארוויאר (1975) הציע לזהותו כתאו מים.
בהמות אינו יצור מן הטבע אלא סמל, הבא להמחיש את עוצמתו של האל.
הבל (1985) טוען שבהמות אינו אלא קישוט ספרותי הבא לסמל את כוחות הכאוס והכפירה שהאל דואג להשאירם תחת תנאים מגבילים כמו את עבדו איוב למען לא יהרסו את בריאתו בטרם עת.
וולפרס (1990) הבחין בדמיון הסמלי בין בהמות לאנשי יהודה הנסים מארצם הנכבשת בידי אשור (המאה ה-8 לפנה"ס).
פרופ' נפתלי הרץ טור-סיני הניח שדמות בהמות במקרא מהווה ציטוט מסיפור בריאה קדום יותר הממוען ללויתן שייצג כוח אלוהי כביר, לעומת החיות, הטורפים, ואוכלי העשב ה"רגילים" ששמשו כמזון ליצור האלוהי מקדם עד למצב בו לוויתן הפך לאיום על שלטון הבורא עצמו.
חוקרי המאה ה-19 שמו דגש על ההיבטים המיתיים הקשורים לבהמות.
התאולוג הרמן גונקל (1895) הבחין במשותף בין דימויי התנ"ך הקשורים לבהמות לבין דימויי המיתולוגיה של המזרח הקרוב.
חוקר המזרח הקרוב הקדום ויליאם פרופ.
הניח שקיומו של בהמות כבן לוויה של לוטן תועד כבר באסופת מיתוס אוגרית- עלילות בעל וענת שרווח בכנען, כעבור זמן מה פרופ.
הוסיף והשווה בין בהמות לשור גן העדן, יציר המיתולוגיה מסופוטמית הנשחט בידי גילגמש ואנכידו.
וויקמן (1972) שיערה שישנו קשר בין השור של אל המופיע בעלילות בעל וענת ושנודע בשם ארשו-ארס "אהוב-האל".
לטענתה ניתן למצוא רמזים לאל זה בשמות מן המקרא המכילים את השורש א.ר.צ, לדוגמה, : ; במדבר טז, לב: ; : .
באנגלית, משתמשים במינוח "Behemoth" כדי לציין כל חיה גדולה ורבת עוצמה.
בשפות קיריליות כרוסית, אוקראינית, בלארוסית וכו', ההיפופוטם נקרא בהמות (бегемот) כשם עיקרי או משני.
בספרו של מיכאיל בולגקוב "האמן ומרגריטה" נקרא חתולו של השטן בשם "בהמות".
בעונה השלישית של הסדרה "דיג'ימון" בהמות הוא שמו של האופנוע של הדיג'ימון בלייזבומון.
בהמות הוא שמה של להקת בלאקנד דת' מטאל מפורסמת מפולין.
במשחק הנודע Heroes 3, הבהמות הוא היצור החזק ביותר בעם של הברברים.
במשחקי הדור השלישי של סדרת פוקימון: פוקימון רובי וספיר וברקת וברימייק שלהם פוקימון אומגה רובי ואלפא ספיר הפוקימון האגדי 'גראודון' מבוסס על הבהמות.
ביוגיהו הוא מוצג כקלף מפלצת הגנה ומכונה "מלכם של כל החיות".
במשחק המחשב סטארקראפט בהמות הוא שם הדגם הנפוץ לספינת חלל מסוג Battlecruiser שמשמשת את הטראן.
בספר האינטרנטי בהמות הוא אחד מהendbringers, מפלצות חזקות שמאיימות על המין האנושי.
באסטרונומיה, בהירות נראית היא סקאלה יחסית המציינת את שטף הקרינה האלקטרומגנטית של כוכבים ושל גרמי שמים אחרים, שהיה מגיע אל כדור הארץ, אלמלא הייתה קיימת האטמוספירה (אשר מקטינה את השטף עקב בליעת אור).
הבהירות מצוינת על סקאלה לוגריתמית יורדת, בה ככל שהערך גבוה יותר – השטף נמוך יותר, כלומר גרם השמיים יותר "כהה".
הבהירות מסומנת בדרך כלל על ידי האות m.
בעת מדידת בהירות משתמשים במסנן תדרים, שבורר תחום תדרים מסוים מספקטרום האור של הכוכב.
לרוב מקורות האור יש בהירות שונה בתחומי תדרים שונים, ועל כן בציון בהירות של כוכב יש לציין גם את המסנן שבו נעשה שימוש בעת המדידה.
אם לא מצוין מסנן, הכוונה לבהירות בתחום האור הנראה.
האסטרונום תלמי (המאה ה-2 לספירה) מתאר בספרו אלמגסט נוהג המיוחס להיפרכוס (המאה ה-2 לפנה"ס), לסווג את הכוכבים לשש דרגות על פי מידת הבהירות שלהם.
על פי נוהג זה, דרגה 1 ציינה את הכוכבים הבהירים ביותר, ודרגה 6 את הכוכבים העמומים ביותר.
בשנת 1856 פרסם נורמן פוגסון (Norman Robert Pogson) את סקאלת הבהירות המוכרת כיום.
היא מבוססת על הסקאלה הקדומה של היפרכוס ותלמי.
פוגסון קבע יחס של 100 (ליניארי) בעוצמת שטף הקרינה בין דרגה 1 לבין דרגה 6, או במילים אחרות יחס של
לדוגמה: שטף הקרינה בדרגה 2 קטן פי 2.512 משטף הקרינה ברמה 1. שטף הקרינה ברמה 3 קטן פי 2.512²=6.31 משטף הקרינה ברמה 1, וכן הלאה.
פוגסון בחר בסולם לוגריתמי, בעקבות חוק ובר-פכנר שהיה מקובל אז, לפיו התפיסה האנושית יחסית ללוגריתם של העלייה בעוצמה של הגודל הפיזיקלי.
היום מקובל שחוק החזקה של סטיבנס (Stevens' power law) הקובע שהתפיסה האנושית של הראייה יחסית לשורש ריבועי של עוצמת האור, מדויק יותר ועל כן סקאלת הבהירות לא מתארת בצורה מדויקת את תפיסת הבהירות האנושית.
כך למשל, כוכב בדרגה 1 נראה לעין כבהיר יותר מכוכב מדרגה 2, אבל לא באותה מידה שבה כוכב מדרגה 2 נראה בהיר יותר מכוכב בדרגה 3.
הסקאלה של פוגסון הורחבה לבהירויות חזקות מדרגה 1 (כלומר בהירות קטנה מ-1) ולבהירויות חלשות מדרגה 6 (כלומר בהירות גבוהה מ-6).
בתחילה, נקודת הייחוס נקבעה בעזרת בהירותו של פולאריס כבהירות 2, אולם משהתברר כי פולאריס הוא כוכב משתנה, הוחלט שהכוכב וגה ישמש ככוכב ייחוס, ובהירותו נקבעה ל-0. תכונתו של וגה ככוכב שבהירותו כמעט שלא משתנה בטווח רחב של תדרים סייעה בבחירה בו ככוכב הייחוס.
כיום, מסיבות טכניות ולאחר מדידות מדויקות יותר, מוגדרת בהירותו של וגה בתור 0.03.
סקאלת הבהירות היא סקאלה לוגריתמית הפוכה, כך שערך הבהירות יורד ככל שמקור האור בהיר יותר.
בעקבות הסקאלה של פוגסון (לעיל), הפרש של 5 יחידות בהירות מוגדר כהבדל של פי 100 בשטף האור, ולכן הבדל ביחידת בהירות אחת הוא הבדל של פי בשטף האור.
הקשר בין שטף כוכב לבהירותו נתון בנוסחה:
ZP הוא קבוע שנקרא נקודת האפס של סולם הבהירות (ובאנגלית: Zero Point).
מקורו של המקדם 2.5 בכך שבנוסחה נעשה שימוש בלוגריתם עם בסיס 10, כפי שמקובל בהנדסה.
2.5 הוא 5 מחולק ב-2, באשר מקורו של ה-5 בשורש החמישי שבו השתמש פוגסון; וה-2 הוא הריבוע של 10 כדי לקבל 100, שהוא גורם ההכפלה שהציע פוגסון.
כאמור לעיל, הכוכב וגה נבחר ככוכב שבהירותו 0, ובהירויות שאר הכוכבים כוילו לפיו.
כיום, בעת ביצוע מדידות פוטומטריות, נהוג למדוד בהירויות ביחס לכוכבי-ייחוס, שבהירותם ידועה ומנוטרת באופן תדיר.
שני כוכבים שיוצרים כמויות שטף 1f, 2f בהתאמה, ייראו בבהירויות של 1m, 2m בסקאלה לוגריתמית, לפי הקשר:
בנוסחאות שלעיל מופיע יחס בין שני גודלי שטף, ואין חשיבות ליחידות בהם הוא מבוטא.
בצורה זו שינויים במערכת המדידה, גובה הכוכבים מעל האופק או מידת זיהום האור מאבדים מהשפעתם, כך שאין צורך לכייל את הסקאלה מחדש בעת מדידת בהירותו של עצם לא מוכר, וניתן להסתפק בהשוואת השטף שלו לשטף של כוכבים מוכרים, דבר המהווה יתרון גדול.
שטף האור המגיע לצופה על פני כדור הארץ מכוכב שבהירותו m=5 גדול פי 2.512 מהשטף של כוכב שבהירותו 6, או פי 2.5122 מכוכב שבהירותו 7. כאשר אומרים שכוכב מסוים נמצא בדרגת בהירות 1, מבלי לציין את הבהירות המדויקת, הכוונה היא שבהירותו הנראית היא בין 1.5 ל-0.5.
בהירות גבולית היא הבהירות שמעבר לה עצם שמיימי חשוך מכדי להבחין בו.
נהוג לומר שהבהירות הגבולית לעין בלתי מצוידת היא 6, אך מרבית האנשים שראייתם תקינה רואים מעל 6.5, וישנם שרואים יותר מכך.שימוש בטלסקופ מעלה את ערך הבהירות הגבולית במידה ניכרת.
לטלסקופ שרדיוס המראה/עדשה שלו הוא R (במילימטרים), הבהירות הגבולית ניתנת לחישוב על פי הנוסחה
יש לזכור שזו נוסחה עבור רגישות עין ממוצעת, ובפועל ישנם הבדלים גדולים בין רגישות העיניים של אנשים שונים.
הבהירות הגבולית הגבוהה ביותר היא של טלסקופ החלל האבל, 31. הגעה לבהירות זו כרוכה בחשיפה ממושכת, כלומר צילום האובייקט לאורך זמן רב.
בהירות גבוה מ-31 נבלעת ברעש הנגרם ממיכשור הטלסקופ.
הבהירות של הגוף השמיימי נמדדת תוך שימוש במסנן המעביר אורכי גל מסוימים.
הגדרת אוסף מסננים סטנדרטי נקראת שיטה פוטומטרית (Photometric system).
השיטה הפוטומטרית הראשונה שהוגדרה הייתה שיטת UBV והיא משמשת עד היום לסיווג כוכבים.
לפי שיטה זו מודדים את הבהירות בעזרת שלושה מסננים.
המסנן הראשון מעביר את תחום האור הנראה (visual) והוא מדמה בקירוב את תגובת העין האנושית.
הבהירות הנמדדת בעזרת מסנן זה, שאורך הגל המרכזי שלו נמצא ב-540 ננומטר, מסומנת כ-mV או כ-V.
הבהירות הנמדדת בעזרת המסנן השני, שמרכזו ב-442 ננומטר, אורך גל המתאים לאור כחול (blue), מסומנת כ-mB או כ-B, והבהירות של המסנן השלישי שמרכזו ב-364 ננומטר, בתחום האור העל-סגול (UV), מסומנת כ-mU או כ-U.
ניתן ללמוד פרטים רבים על אופיו של כוכב על ידי מדידה עם מספר מסננים.
לווגה, למשל, יש בהירות כמעט שווה כשהיא נמדדת בשלושת המסננים של שיטת UBV, ותחילה היא הוגדרה כ-0 בשלושתם.
אולם, מצב כזה אינו טיפוסי ולרוב הכוכבים יש בהירות שונה כשהמדידה מתבצעת עם מסננים שונים.
הטמפרטורה של הכוכב יכולה להיקבע בדיוק גבוה בעזרת חישוב ההפרש בין הבהירות באורכי גל שונים.
כך למשל, ההפרש B-V שנקרא אינדקס צבע נותן אינדיקציה ישירה לצבע של הכוכב.
קביעת הצבע מאפשרת לחשב את הטמפרטורה של פני השטח שלו, בהתאם לתכונות של פליטת גוף שחור.
כיום משמשות מספר שיטות פוטומטריות, ובהן כאלו שיש בהן יותר מסננים, המכסים תחומי תדרים נוספים, כמו אור תת-אדום.
חלק מהמסננים מתאימים לאורכי גל שלא מסוגלים לחדור דרך אטמוספירת כדור הארץ, ולכן הם נמצאים בשימוש רק במדידות המתבצעות בעזרת לוויינים או כלי טיס אחרים שמגיעים לקצה האטמוספירה או יוצאים ממנה.
הבהירות תלויה במרחק של גרם השמים מכדור הארץ; וכן בבהירות המוחלטת (M) של גרם השמיים, שמושפעת מאופי פליטת האור שלו.
הבהירות הנראית גדלה עם העלייה בבהירות המוחלטת, והיא פוחתת בעבור מרחקים הולכים וגדלים מהמקור.
הקשר בין הבהירות המוחלטת (M) לבהירות הנראית (m) נתון על ידי הנוסחה:
הגודל DL קרוי מרחק הבהירות, והוא שווה למרחק מהמקור ביחידות פרסק (כ-3.2616 שנות אור) עבור עצמים קרובים.
כשמדובר במרחקים גדולים, יש לקחת בחשבון את השפעת עקמומיות המרחב, לפי תורת היחסות הכללית, ולהכניס תיקון לערכו של DL.
כמו בנוסחת הבהירות הלוגריתמית שלעיל, מקורו של הגורם 5 בשימוש בלוגריתם לפי בסיס 10, בתוספת גורם 2 שמקורו בריבוע המרחק.
המספר 1 שבתוך הסוגריים גורם לכך, שהבהירות הנראית של עצמים שמרחקם מהצופה 10 פרסק, שווה בגודלה לבהירות המוחלטת.
בהירות השוואתית של עצמים שונים
בהירות השיא של סופרנובה 1987A, בענן מגלן הגדול.
בהלכה, היונקים היבשתיים הגדולים מתחלקים לשתי תת-קטגוריות, חיה ובהמה, השונות זו מזו בהלכותיהן.
תת-הקטגוריה "בהמה" כוללת את חיות המשק המבויתות המצויות במקום יישוב, ואילו תת-הקטגוריה "חיה" כוללת את חיות הבר.
למונחים "בהמה" ו"חיה" משמעות מורחבת ומשמעות מצמצמת.
במשמעות המורחבת "בהמה" ו"חיה" הן מילים נרדפות, המשמשות לעיתים קרובות כשם לקטגוריה הכוללת את כל מיני היונקים היבשתיים הגדולים, למעט האדם, וברוב המקומות בתורה שבכתב, "חיה" ו"בהמה" הם שמות כללים ומתחלפים, כמאמר חכמים: "הבהמה בכלל חיה" ולהפך.
במשמעות המצמצמת חיה ובהמה הן תת-קטגוריות שונות:
"בהמה" היא בעל חיים מקטגוריה זו המשתייך למיני החיות המבויתות ולבעלי החיים המשמשים לצורכי המשק: לחלב, לבשר, לרכיבה ולביגוד, כגון בקר הבית, צאן, חמור הבית, גמל וחזיר הבית.
גם חתול מסווג בתלמוד כבהמה.
חיה היא בעל חיים שאינו חלק ממשק הבית, וגדל שלא במקום יישוב כגון צבי, אייל, ערוד ופיל.
אף בעלי חיים שיכולים להתרבות אלה עם אלה עשויים להשתייך לתת-קטגוריות נפרדות, כגון חזיר הבר (חיה) וחזיר הבית (בהמה), חמור הבית (בהמה) וערוד (חיה).
במשנה, נחלקו התנאים האם הכלב משתייך לבהמה או לחיה: לשיטת חכמים כלב הוא מין חיה, ולשיטת רבי מאיר הוא מין בהמה.
כמו כן נחלקו על בופאלו, מחלוקת שהגיעה עד האחרונים.
כמו כן, במשנה ובתלמוד נחלקו הדעות בעניין בעל החיים המכונה כוי, האם הוא חיה, בהמה או שאינו מסווג לאף לא אחת מקטגוריות אלה.
יש אומרים שכוי זה הוא בן כלאיים של בהמה וחיה, ולכן לא ניתן לסווגו בוודאות לאחת מהקטגוריות.
סימני הטהרה שעל פיהם נקבע אם בעל החיים כשר או אינו כשר משותפים לקבוצות הבהמות והחיות, ומבדילות אותן משאר בעלי החיים.
חיות ובהמות כשרות רק אם הם מעלות גירה, מפריסות פרסה ושוסעות שסע.
התורה מציינת 10 מיני יונקים טהורים, כולם אוכלי צמחים.
מתוך רשימת היונקים הטהורים המופרטת בתורה, 3 מוגדרים בהמה בהלכה ו-7, לא מבויתים, מוגדרים חיה טהורה.
עם הבהמות הכשרות לאכילה נמנים שלושה סוגים בלבד: הפרים, הכבשים והעיזים
החיות הכשרות היחידות הן שבע כפי שנכתב בתורה:
אַיָּל – הוא המין ממשפחת האייליים הידועה לנו.
צבי – סוג בתת-משפחת הצבאיים שבמשפחת הפריים.
יחמור – סוג במשפחת האייליים.
אקו – יעל, לפי דעת ראשוני מפרשי התורה והתלמוד.
תאו – לפי דעה בתלמוד בבלי זהו שור הבר ויש דעות שהוא מין אחר.
זמר – לא נמצא לו תיאור במקורות, יש המזהים אותו בימינו עם הג'ירף.
הלכות שבהן החיה והבהמה נבדלות זו מזו
לחלוקה זו ביהדות בין חיה לבהמה השלכות הלכתיות רבות ומגוונות.
קרבנות – באים רק מבהמה (פר, כבש ועז) וכן מן העוף אך לא מחיה.
איסור אותו ואת בנו – שלא לשחוט ביום אחד, אינו נוהג בחיה.
בכור – קדושת בכור נוהגת בבהמה ואינה נוהגת בחיה.
בשר בחלב – לרוב הדעות מהתורה איסור בשר וחלב אינו נוהג בחיה (אך אסור מדרבנן).
זרוע לחיים וקיבה – מצווה זו לתת לכהן זרוע לחיים וקיבה, נוהגת בבהמה ואינה נוהגת בחיה.
חֵלב – נאסר באכילה רק בבהמה ולא בחיה.
טומאה – חלב של חיה מטמא טומאת נבלה.
כיסוי הדם – מצווה זו נוהגת רק בחיה ועוף ולא בבהמה.
מעשר בהמה – אינו נוהג בחיה.
פדיון מעשר שני – בהמה נקנית בכסף מעשר, לצורך זבחי שלמים ולא לבשר תאוה, אבל אין לקנות חיה בכסף זה.
הלכות בהן בהמה וחיה שוות
מלבד סימני הכשרות, שאמרנו כבר שאינם תלויים בחלוקה בין חיה לבהמה, ישנן הלכות נוספות שבהמה וחיה שוות כלפיהן:
איסור גיד הנשה – חל על בהמות וחיות כשרות כאחת.
טומאת נבלה – נוהגת בבהמה ובחיה.
העמדה והערכה – הערכת שווי.
כלאי בהמה – למרות שמו, חל האיסור גם על חיות.
לא תחרוש בשור ובחמור יחדיו – אסור גם בהמה עם חיה וגם שני מינים שונים תחת אותה חלוקה.
בהמות (Behemoth) היא להקת בלאקנד דת' מטאל מפולין.
הלהקה נוסדה ב-1991 בידי הסולן נרגל (שם אמיתי: אדם דרסקי), שהיה החבר הקבוע היחיד בלהקה.
האלבומים הראשונים של בהמות היו מבוססים על טהרת הבלאק מטאל, וניגנו בסגנון שלא היה שונה בהרבה מהלהקות האחרות של הז'אנר.
מאז האלבום Pandemonic Incantations (יצא ב-1998) הלהקה התחילה לשלב אלמנטים רבים של מוזיקת הדת' מטאל, ובכך הפכו ללהקת בלאקנד דת' מטאל.
בהמות ידועים כלהקה באיכות הקלטה גבוהה.
מאז המעבר שלהם מז'אנר הבלאק המסורתי הם זכו לפרסום רב וכיום הם נחשבים לאחת הלהקות המובילות בעולם המטאל בכלל ובעולם הבלאק והדת' בפרט.
נכון להיום הלהקה הופיעה חמש פעמים בישראל.
ההופעה הרביעית של הלהקה בישראל התקיימה ב-2014, על רקע מספר ביטולים של הופעות של להקות וזמרים שונים בשל המתיחות הביטחונית.
באותו זמן הוציאה הלהקה הודעה למעריציה הישראליים בערוץ היוטיוב שלה לפיה אין בכוונתה לבטל את ההופעה.
תומאס "אוריון" ורובלסקי - גיטרה בס, שירה (ליווי) (2003-הווה)
בהירות מוחלטת (Absolute magnitude) היא גודל אסטרונומי המתאר מה הייתה הבהירות הנראית של כוכבים לו היה מרחקם מכדור הארץ שווה ל-10 פארסק (כ-32.6 שנות אור).
מסומנת באות M (להבדיל מהבהירות הנראית המסומנת באות m).
הבהירות המוחלטת נמדדת בסולם לוגריתמי.
חשיבותה של הבהירות המוחלטת נובעת מירידת עוצמת האור עם ריבוע המרחק מן הצופה (המודד).
לדוגמה, כאשר יש שני כוכבים אשר בהירותם המוחלטת זהה אולם מרחקו של אחד מהם מן הצופה הוא כפול, עוצמת האור המגיעה ממנו תהיה קטנה פי ארבעה לעומת זו של הכוכב הקרוב יותר.
לבהירות המוחלטת חשיבות גדולה בדיאגרמת הרצשפרונג-ראסל, אשר באמצעותה נקבע סיווג הענף של כוכבים שונים (ננס, כוכב סדרה ראשית או ענק).
הבהירות הנראית גדלה עם העלייה בבהירות המוחלטת, והיא פוחתת עבור מרחקים הולכים וגדלים מהמקור.
הנוסחה המקשרת בין הבהירות המוחלטת (M) והבהירות הנראית (m) נתונה על ידי:
כאשר M היא הבהירות המוחלטת, m היא הבהירות הנראית, הגודל LD קרוי מרחק הבהירות והוא שווה למרחק מהמקור ביחידות פארסק (כ-3.2616 שנות אור) עבור עצמים קרובים.
כשמדובר במרחקים גדולים, יש לקחת בחשבון את השפעת עקמומיות המרחב, לפי תורת היחסות הכללית, ולהכניס תיקון לערכו של LD.
עבור עצמים שמרחקם מהצופה 10 פרסק, הבהירות הנראית והבהירות המוחלטת שוות בגודלן.
בהירות מוחלטת לגופים במערכת השמש
לכוכבי לכת ואסטרואידים במערכת השמש ישנה שיטה שונה למדידת הבהירות המוחלטת.
בשיטה הרגילה גופים אלו היו מקבלים מספרים גבוהים ביותר, ועל כן הומצאה להם שיטה נפרדת לחישוב הבהירות המוחלטת, המסומנת באות H.
לפי שיטה זו, הבהירות המוחלטת H של הגוף היא בהירותו אם היה נמצא במרחק של יחידה אסטרונומית אחת הן מהשמש והן מהצופה, בפאזה של 100%.
בהלה בפארק הסמים הוא סרט קולנוע אמריקאי משנת 1971, לראשון בו גילם אל פצ'ינו את הדמות הראשית.
שחקן נוסף לו הייתה זו אחת מהופעותיו הראשונות בסרט הוא ראול ג'וליה, אשר גילם דמות משנית.
בסרט פאצ'ינו מגלם את דמותו של מכור להרואין בניו יורק, אשר גורר את אהובתו להתמכרות לסמים.
הסרט מתאר את הידרדרותם של השניים בנבכי תרבות הסמים בעיר לצד הידרדרות הקשר הרומנטי ביניהם.
בהלת הלבנדר הייתה פאניקה מוסרית שבמהלכה נרדפו הומוסקסואלים ועברו דמוניזציה על ידי ממשל הפדרלי של ארצות הברית בשנות ה-50 במקביל וכחלק מתופעת המקארתיזם האנטי-קומוניסטי.
מכיוון שהקהילה הפסיכיאטרית התייחסה באותה התקופה לנטיות חד מיניות כאל מחלת נפש, נחשבו הומואים ולסביות למוּעדים לסחיטה ועל כן היוו "סיכון ביטחוני".
את המונח טבע הסופר דייוויד קיי ג'ונסון בספרו "בהלת הלבנדר: רדיפת הומואים ולסביות בממשל האמריקאי בתקופת המלחמה הקרה".
בשנת 1950, השנה בה הסנאטור ג'וזף מקארתי טען כי 205 קומוניסטים "מסתתרים" במחלקת המדינה של ארצות הברית, הועלתה טענה דומה על ידי תת-מזכיר המדינה, ג'ון פיוריפורי (John Puerifory), ולפיה ישנה "מחתרת הומוסקסואלית" בשורות המחלקה.
על כן, פיטרה הממשלה 91 עובדים הומואים בנימוק של סיבות ביטחוניות.
בשנות ה-50 של המאה ה-20 היה יחס החברה בארצות הברית אל ההומוסקסואליות שלילי ברובו, בין היתר משום שזו היתה אז מסווגת כהפרעה נפשית.
בעיקר מסיבות אלה היו בתקופה זו מרבית ההומואים בארון, וחלקם אף היו נשואים לנשים.
מקארתי ואחרים טענו כי גורמים קומוניסטים יסחטו אותם על מנת שימסרו להם מידע מסווג על הממשל הפדרלי.
מקארתי מינה לתפקיד יועץ בכיר לוועדת המשנה של הקונגרס את רוי כהן, משפטן שמרני, וביחד הביאו השניים לפיטוריהם של הומוסקסואלים רבים משירות המדינה וצבא ארצות הברית - חלקם איבדו לאחר מכן את בתיהם ומשפחותיהם, וחלקם אף התאבדו בעקבות כך.
בנוסף, הועלתה כסיבה נוספת התפישה של הומוסקסואליות כבלתי מוסרית במידה זהה לקומוניזם: מכיוון שהומוסקסואליות הייתה בלתי-חוקית בארצות הברית באותם זמנים, נהגו הומואים ולסביות להתרועע בקבוצות סגורות ועל כן סומנו כ"מתביישים", בדומה לפעילים הקומוניסטים.
התביעה המפורסמת ביותר בעקבות פיטורים במסגרת "בהלת הלבנדר" הייתה זו של ד"ר פרנק קמני.
בשנת 1957 פוטר קמני ממשרתו והוא הגיש תביעה כנגד פיטורים אלה, שהתבררה בשנת 1961 בבית המשפט העליון של ארצות הברית.
על אף שבית המשפט דחה את העתירה, היא נודעה כמקרה הראשון של דרישה לזכויות אזרח על רקע נטייה מינית ומיצבה את קמני כחלוץ בתחום זה בארצות הברית.
בהמתן של צדיקים הוא דפוס ספרותי בתלמוד ובאגדות חז"ל, אודות בהמות של צדיקים שהתפרסמו בחסידותן, על ידי כך שסירבו לאכול מאכלים לא כשרים, וכדומה.
כמו כן, המושג נזכר פעמים רבות בתלמוד בטיעון קל וחומר "ומה בהמתן של צדיקים אין הקב"ה מביא תקלה על ידן צדיקים עצמן לא כל שכן", כלומר לא יעלה על הדעת שצדיקים ייכשלו באיסורים אפילו בשגגה, שכן אפילו בהמותיהם נשמרות מן האיסורים.
הבולטות בבהמות אלו הן חמורו של רבי פנחס בן יאיר וחמורו של רבי חנינא בן דוסא.
ניתן לקשר את הסיפור פרה שומרת שבת על פי דברי הריטב"א שבעל הפרה היה התנא רבי יוחנן בן תורתא.
חמורו של רבי חנינא בן דוסא
הסיפור מובא באבות דרבי נתן פרק ח':
חמורו של רבי פנחס בן יאיר
במסכת חולין מסופר על רבי פנחס בן יאיר שבדרכו לעסוק במצוות פדיון שבויים, נקלע לאכסניה אחת, ושם הגישו שעורים מאכל לחמורו, וסירב לאכול, ניפו את השעורים וסירב לאכול, הסירו את כל הלכלוך מהשעורים, והחמור עמד בסירובו לאכול.
אמר להם רבי פנחס בן יאיר: שמא לא עשרתם את השעורים?
עשרו את השעורים והחמור אכל אותן.
אמר להם רבי פנחס בן יאיר: ענייה זו הולכת לעשות רצון קונה, ואתם מאכילים אותה טבלים?
בבראשית רבה ובתלמוד ירושלמי מובא סיפור שונה בעלילתו על אתונו של רבי פנחס בן יאיר, שנלקחה בידי שודדים, ובמשך שלושה ימים סירבה לאכול, עד שחוטפיה שילחו אותה לדרכה.
חזרה לבית אדוניה ולא אכלה מהשעורים שהגישו לה משרתיו.
שאל אותם רבי פנחס: הורדתם דמאי?
ענו לו שלא, שהרי ההלכה היא שזרע לבהמה פטור מן הדמאי.
אמר להם: ומה נעשה שהיא מחמירה על עצמה.
מאמר חז"ל המתייחס לשני סיפורי החמורים דלעיל הוא:
אור החיים כותב בשם המקובלים: ..כי נפשו של בלעם באה (התגלגלה) בחמורו של רבי פנחס בן יאיר וזה יורה שנתקן באחריתו.
עיקרון זה מוצא ביטוי גם אצל גמליו של אברהם אבינו, על אודותיהם מובא באבות דרבי נתן פרק ח',
בספר בראשית מסופר על אליעזר עבד אברהם בהגיעו לבית לבן הארמי: .
בעקבות דיון של אמוראים המובא בבראשית רבה מפרש רש"י מילים אלה: "התיר זמם שלהם שהיה סותם את פיהם שלא ירעו בדרך בשדות אחרים".
מכאן מוכיח הרב מטשיבין, שגם מאכל גזל נחשב למאכל איסור כזה, שאין הקדוש ברוך הוא מאכיל אפילו בהמתן של צדיקים.
בהלה לזהב הוא כינוי לתופעה של הגירה המונית של עובדים אל מקומות בהם התגלו מרבצי זהב משמעותיים.
העובדים המהגרים שואפים לקחת חלק בחיפוש הזהב בתקווה להתעשרות מהירה.
מרבית אירועי הבהלה לזהב התרחשו במאה ה-19.
בהלת זהב טיפוסית מתחילה עם גילוי אזור עשיר בזהב נגיש.
פרסום הגילוי גורם להגירה של מחפשי זהב, שהגעתם יוצרת יישובים חדשים ומשיכה לנותני שירותים עבור מחפשי הזהב.
מיצוי הזהב הנגיש יכול לגרום לעזיבה המונית של האזור.
בדומה לבהלה לזהב היו גם אירועים של בהלה לכסף, כתופעות לוואי לגילוי מרבצי כסף נגישים.
תופעת הבהלה לזהב היוותה השראה עבור יוצרים וכך נכתבו ספרים ונוצרו סרטים, שעלילותיהם מתרחשות על רקע זה, לדוגמה: הספר "הבהלה לזהב" של ג'ק לונדון והסרט הבהלה לזהב בבימוי וכיכובו של צ'ארלי צ'פלין.
בהירות אדינגטון, הידועה גם בשם גבול אדינגטון, היא שיא הבהירות שגוף שמיימי כמו כוכב יכול להשיג בשיווי המשקל בין לחץ קרינה שהוא פולט החוצה וכח הכבידה של משקלו הדוחף פנימה.
שיווי משקל זה נקרא שיווי משקל הידרוסטטי.
כאשר כוכב עובר את בהירות אדינגטון הוא ייצר רוח שמש חזקה ביותר מהשכבות החיצוניות שלו ועלול להתפרק.
כיוון שלרוב הכוכבים המסיביים בהירות פחותה בהרבה מבהירות אדינגטון הם מייצרים רוח שמש בתהליך הרבה פחות עוצמתי.
ההסבר של בהירות אדינגטון נוצר כדי להסביר את הבהירויות העצומות בתהליכים כמו ספיחה של חור שחור וקוואזרים.
על פי החישובים המעודכנים, גבול אדינגטון יבוא לידי ביטוי בכוכבים בעלי מסה של 150 מסות שמש ויותר כמו למשל הכוכב המסיבי ביותר שנצפה עד כה (2014), R136a1 שמסתו 265 מסות שמש.
התהליך קרוי על שמו של סר ארתור אדינגטון.
תחילה לקח אדינגטון בחישוביו רק את תנועת האלקטרון בחשבו את גבול אדינגטון, מה שקרוי היום גבול אדינגטון קלאסי.
חישובים מעודכנים בני ימינו לוקחים בחשבון גם תהליכי קרינה נוספים.
חישובים מאוחרים יותר הראו שגבול אדינגטון אינו גבול עליון כפי שחשבו.
דהיינו, גופים שונים יכולים להאיר בעצמת הארה גבוהה יותר ללא שהם יתפרקו כתוצאה מלחץ הקרינה.
זאת מפני שגופים המאירים בעצמה גבוהה מפתחים אי-יציבויות המורידות את האטימות הממוצעת של החומר.
בכך הוסבר כיצד יכול הכוכב אטא קארינה להאיר פי כחמישה יותר מאשר גבול אדינגטון, או כיצד נובות יכולות להאיר בעצמה גבוהה כל כך.
בהלת המצורעים של שנת 1321 (מוכרת גם כמזימת המצורעים) היא מזימה לכאורה של מצורעים צרפתיים להפיץ את מחלתם על ידי זיהום מי השתייה עם אבקות ורעלים.
בתקופת ימי ביניים היו מצורעים על פי רוב עוברים התעללויות רבות לאור האמונה שרווחה כי מחלתם מדבקת.
בין היתר היו המצורעים מגורשים מאזורי היישוב והיו זוכים ליחס של חיות בר.
נטען כי יהודים ומוסלמים היו מעורבים בעלילה זו, דבר שהעניק תירוץ לרשויות המקומיות לתקוף את קהילות היהודים והמצורעים.
ההיסטריה התפשטה במהירות למחוזות השכנים, בעיקר לממלכת אראגון.
באביב 1321 החלו לפרוץ השמועות על הקנוניה באזור דרום צרפת.
בעקבות עינויים שהעבירו הרשויות את המצורעים בסופו של הדבר יצאה הודאה מאולצת שקבעה כי המצורעים פועלים תחת פקודת היהודים, שבתורם שוחדו על ידי המוסלמים של ספרד.
זאת במטרה "להרעיל את האוכלוסייה הנוצרית של אירופה".
הבהלה פרחה בעקבות מסעות הצלב שהתקיימו שנה קודם לכן; מסע הצלב של הרועים, בהם ההמון שכלל נשים וצעירים כפריים תקפו את יהודי צרפת וממלכת אראגון השכנה למרות הוראות יוחנן העשרים ושניים, פיליפ החמישי, מלך צרפת וחיימה השני, מלך אראגון.
כבר ב-1320, בזמן ביזת מושבות המצורעים, מספר צלבנים טענו כי מצאו חביות מלאות בלחם רקוב והפכו את ההאשמה המוזרה הזו לבולטת, בטענה כי המצורעים התכוונו להשתמש בלחם על מנת להכין רעלים ולזהם את באר השתייה.
בעוד מסע הצלב של הרועים הובל על ידי ההמונים, רדיפת המצורעים הייתה מתוזמרת על ידי הרשויות מקומיות.
מה שהפך את זה לשיפוטי אף על פי שהיה חוץ-משפטי.
בזמן שהסיפורים החלו המלך פיליפ היה בסיור אזורי ולכן מצא עצמו במצב קשה; הוא לא היה יכול היה לתמוך או לגנות את הרדיפות בפומבי.
שכן האופציה הראשונה הייתה מובילה לעוד אלימות והשנייה מערערת את סמכותו.
האינקוויזיטור הדומיניקני ברנרדו גי הורה לערוך חקירה מקיפה.
ב-21 ביוני, המלך פיליפ הוציא צו שהורה לכלוא ולתחקר את כל המצורעים תחת עינויים.
אלו שנמצאו אשמים הועלו על המוקד; ומאחר שפשעיהם הוכרזו כביזיון המלכות, רכוש המצורעים הוחרם על ידי הכתר.
אולם החלטה זו נקראה תיגר תחת הוואסלים והוכרעה כהצלחה.
בהלה בצוק השחור הוא סרט פשע, מותחן ומערבון אמריקאי משנת 1955, עם ספנסר טרייסי ורוברט ראיין בתפקידים הראשיים.
הבמאי הוא ג'ון סטרג'ס שביים גם את דו-קרב באו.
קוראל, שבעת המופלאים והבריחה הגדולה.
התסריט מבוסס על הסיפור הקצר "Bad Time at Honda" של הווארד ברסלין שהתפרסם בכתב העת "The American Magazine" והוא מתאר את הגזענות כלפי התושבים היפנים בארצות הברית בתקופת מלחמת העולם השנייה.
בשנת 2018 נבחר הסרט לשימור בארכיון הסרטים הלאומי של ארצות הברית שבספריית הקונגרס "על חשיבותו מבחינה תרבותית, היסטורית ואסתטית".
הצוק השחור הוא יישוב קטן של כמה בניינים במדבר אריזונה.
אמנם רכבת עוברת שם, אבל ברוב הזמן אינה עוצרת כי אין נוסעים לשם.
יום אחד נעצרת הרכבת, ומתוכה יוצא ג'ון מקרידי (ספנסר טרייסי) בעל יד משותקת.
הוא מיד נתקל בעוינות מצד אנשי המקום, החוששים מבואו של אדם זר.
בראש החוששים נמצא רינו סמית' (רוברט ראיין), בעל תחנת דלק ומוסך, שלפקודתו ניצבים הקטור (לי מרווין), קולי (ארנסט בורגנין) ופקיד המלון המקומי, פיט (ג'ון אריקסון), אשר מסרב בתחילה להשכיר לו חדר, לאחר שמקרידי שואל על אדם ממוצא יפני בשם קמוקו שהיה בעל חווה בקרבת מקום.
סמית' מודיע לו, כי קמוקו נכלא במחנה ריכוז לאזרחים יפנים, ומאז לא שמעו ממנו.
מקרידי הולך לשריף טים הורן (דין ג'אגר), אך הוא שתוי ואינו מוכן לספק מידע בקשר לקמוקו.
גם מקרידי ירא מסמית', ומרגיש שמסתירים ממנו מידע.
הוא שוכר ג'יפ מ-ליז (אן פרנסיס), אחותו של פיט, שמועסקת על ידי סמית', מגיע לחווה של קמוקו ומוצא אתה נטושה ושרופה.
במקום אחד הוא מגלה פרחים והוא חושד שמתחתם יש קבר.
סמית' מבקש מקולי לחסל את מקרידי.
קולי עוקב אחריו, ומנסה להתנגש בו אך לא מצליח.
לבסוף נפגשים כולם במסעדה הקטנה של המקום, קולי מתחיל להתעמת עם מקרידי בידיעה שלא יהיה קשה להתמודד עם אדם בעל יד מתפקדת אחת, אבל מקרידי מכניע אותו בקלות.
הוטרינר (וולטר ברנן) מנסה לשכנע את מקרידי לעזוב את המקום, כי חרד לגורלו.
מקרידי שולח מברק למשטרה בעיר הקרובה, אך איש הטלגרף הייסטנגס (ראסל קולינס), גם הוא ירא מסמית', ולא שולח אותו.
מקרידי מגלה לפיט כי נפצע קשה בקרבות באיטליה, וידו נשארה משותקת.
בנו של קמוקו הציל אותו אך נהרג.
הבן קיבל מדליה ומקרידי הגיע לצוק השחור כדי לתת את המדליה לקמוקו.
מקרידי לומד מהאנשים כי קמוקו חכר את החווה מסמית' שוויתר עליה כי לא היו בה מים.
קמוקו חפר עמוק ומצא מים, סמית' כעס על כך ולאחר ההתקפה היפנית על פרל הארבור הוא הגיע עם אנשיו והרג את קמוקו.
סמית' מחליט לחסל בעצמו את מקרידי.
בהוראתו מסיעה אותו ליז מחוץ לצוק השחור לנקודה בה הוא מחכה להם.
הוא הורג בתחילה את ליז כדי שלא תעיד נגדו ולאחר מכן הוא מתקרב למקרידי כדי לחסל אותו.
מקרידי ממלא בקבוק בבנזין מהג'יפ, זורק על סמית' ומצית אותו למוות.
מקרידי חוזר לצוק השחור ורואה שהמשטרה הוזעקה למקום ועצרה את השותפים לרצח קמוקו.
משימתו הושלמה והוא עולה לרכבת ועוזב את הצוק השחור.
שם השחקן/יתשם הדמותהערותספנסר טרייסיג'ון מקרידירוברט ראייןדינו סמית'ארנסט בורגניןקולי טרימבללי מרוויןהקטורדין ג'אגרטים הורןשריףוולטר ברנןדוק.וטרינרג'ון אריקסוןפיטאן פרנסיסליזראסל קולינסהייסטינגס
ספנסר טרייסי זכה בפרס השחקן הטוב ביותר בפסטיבל הקולנוע בקאן.
פרס דקל הזהב – ג'ון סטרג'ס
פרס אוסקר לשחקן הטוב ביותר – ספנסר טרייסי
פרס אוסקר לבמאי הטוב ביותר – ג'ון סטרג'ס
פרס אוסקר לתסריט המעובד הטוב ביותר – מילארד קאופמן
פרס באפט"א לסרט הזר הטוב ביותר
פרס גילדת הבמאים של אמריקה – ג'ון סטרג'ס
פרס גילדת הכותבים של אמריקה – ג'ון סארג'ס
בהמן גולברנז'אד (בפרסית: >بهمن گلبارنژاد; 12 ביוני 1968 – 17 בספטמבר 2016) היה רוכב אופניים ומרים משקולות פאראלימפי איראני קטוע רגל.
הוא התחרה במשחקים הפאראלימפיים בלונדון (2012) ובריו דה ז'ניירו (2016) ובתחרויות נוספות וזכה במדליות.
הוא נהרג בתאונה במהלך תחרות במשחקי ריו.
גולברנז'אד נולד וגדל בעיר אבאדאן.
כשהיה כבן 20 נלחם במלחמת איראן–עיראק ואיבד את רגלו השמאלית עקב התפוצצות מוקש.
כשלוש שנים לאחר מכן התחיל את הקריירה שלו כספורטאי, תחילה כמתאבק ובהמשך כמרים משקולות.
כמשקולן זכה בתחרויות בינלאומיות בתריסר מדליות זהב ובמדליית כסף אחת.
עקב פציעת כתף הוא נאלץ לפרוש מהרמת משקולות וב-2006 החל להתחרות ברכיבה על אופניים.
בשנת 2016 השתתף גולברנז'אד במשחקים הפאראלימפיים בריו דה ז'ניירו והיה רוכב האופניים היחיד בהם מטעם איראן.
ב-17 בספטמבר, במהלך תחרות רכיבה באופניים בקטגוריית C4-5 בשטח הררי בפרברי העיר ריו, הוא התנגש בסלע ונפגע בראשו.
הוא טופל במקום הפציעה והוסע לבית חולים, אך מת לפני שהגיע לשם.
הייתה זו הפעם הראשונה מאז 1960 שספורטאי מת במהלך המשחקים האולימפיים או הפאראלימפיים.
מותו של גולברנז'אד צוין בדקת דומייה במהלך טקס הסיום של המשחקים הפאראלימפיים בריו.
ב-22 בספטמבר הוא הובא לקבורה באיראן בטקס ממלכתי.
בהמוטופס (שם מדעי: Behemotops; מילולית: "היפופוטם בהמות") הוא סוג נכחד של פרסתן מהסדרה הנכחדת דסמוסטיליים, אשר חי במשך האוליגוקן שלפני 33.9 עד 23 מיליון שנה מזמננו, כ-10 מיליון שנה בקירוב, לחופי הימים של אמריקה הצפונית ואסיה.
המאובנים של היונק התגלו לראשונה ליד הפארק הלאומי אולימפיק שבוושינגטון בקרבת החוף ודגימה נוספת התגלתה בהמשך בונקובר שבקנדה.
הסוג תואר בשנת 1986 בידי החוקרים Domning, Ray ו-McKenna והם נתנו לו את שמו לאחר שסברו שמדובר במאובנים של היפופוטם, אם כי בהמשך התברר שהיה זה יונק ימי מקבוצת האפרותריה.
מעריכים שסוג זה היה הפרימיטיבי ביותר בסדרת הדסמוסטיליים.
סוג זה היה קרוב לדסמוסטילוס והוא הגיע לאורך של 323 ס"מ, לגובה 120 ס"מ ולמשקל של 1,979 ק"ג במין B.
katsuiei הגיע לאורך משוער של 290 ס"מ והיה קטן יותר.
מבנה גופו של הבהמוטופס היה דומה מעט לפילאי עם מבנה לסת ושיניים של פילאים קדומים.
מספר חוקרים הציעו שהיה גם קרוב לראשוני הסירנות, אך הנחה זו אינה מבוססת מספיק.
בהלת קניות היא תופעת עדר כלכלית, הבאה לידי ביטוי בעלייה פתאומית בכמויות הנרכשות של סחורה חיונית אחת או יותר, וכתוצאה מכך יוצרת פער משמעותי בין ההיצע לביקוש ולמחסור בסחורה.
צרכנים הפועלים מתוך בהלת קניות אינם קונים את הסחורה מתוך צורך לשימוש מיידי, אלא על מנת לאגור אותה.
התופעה מתרחשת בדרך כלל בשל ציפייה למשבר, במהלך או לאחר אסון (אמיתי או מדומה), או בציפייה לעליית מחירים או למחסור גדול.
ההבדל העיקרי בין בהלת קניות להתנהגויות צרכניות לא טיפוסיות אחרות הוא המוטיבציה הבסיסית של הקנייה והרגשות השליליים הקשורים לתופעה.
בהלת קניות מתרחשת לרוב סביב משבר כמו מלחמה או אסון טבע.
משברים כאלה עלולים לשבש את שרשרת האספקה של מוצרים רבים.
הגם שאסון טבע אינו משבר שניתן לחזותו, הרי שמיד עם התרחשותו עשויות להיווצר ציפיות לשיבוש שרשרת האספקה ולמחסור במוצרים.
מלחמות התרחשו משחר ההיסטוריה והניסיון האנושי מעיד על מחסור במוצרים שנבע מהן (למשל עקב מצור).
במקרים רבים, תהליך ההידרדרות למלחמה היה גלוי, והוביל אנשים לאגירת מצרכים בסיסיים וכן לבהלת קניות.
לאנשים יש מוטיבציה להתנהגות של הגנה עצמית כדי למזער סיכונים.
אגירת אספקה לפני או במהלך משבר, שניתן לראות בה סוג של התנהגות הגנה עצמית, נחשבת כהתנהגות מתוכננת אינטרסנטית בניסיון למזער סיכון.
בפרט, ניתן לגדר את הסיכון על ידי אחסון כמויות גדולות של אספקה, ובכך להקנות לאנשים תחושת ביטחון ורווחה.